चर्चित फिल्म निर्देशक असलम शेख के पहिलका नजीर हुसैन सम्मान पिछला दिने आगरा में आयोजित भोजपुरी सम्मेलन में दिहल गइल. पिछला दू साल से ऊ लगातार सर्वश्रेष्ठ भोजपुरी फिल्म निर्देशक के अवार्ड जीतत चलल आवत बाड़न. एह सब का अलावे असलम शेख के आज की आवाज संस्थो उनका निर्देशित फिल्म परिवार खातिर सर्वश्रेष्ठ निर्देशक के पुरस्कार दिहलसि.
आगरा में आयोजित भोजपुरी सम्मेलन में दुनिया भर के पन्द्रह हजार से ज्यादा भोजपुरियन का बीचे सम्मेलन के अध्यक्ष सतीश त्रिपाठी, उपाध्यक्ष प्रेम शुक्ला आ मनोज तिवारी का मौजूदगी में असलम शेख के सम्मानित कइल गइल. एह खातिर भोजपुरी सिनेमो जगत उनका के बधाई दे रहल बा.
(स्रोत : शशिकान्त सिंह )
bho_Deva bho_Deva mai_Deva